স্থানীয় লোকজন মনে করছেন এবার সিলেটে নৌকার পালে ঐক্যের হাওয়া লাগলেও ধানের শীষের ভোটে দেখা দিয়েছে বিভক্তি। দলীয় প্রতীক নিয়ে সরাসরি ভোটযুদ্ধে নামায় উভয় দলের নেতাকর্মীরা ভোর থেকে মধ্যরাত পর্যন্ত ঘুরছেন নগরীর এক প্রান্ত থেকে অপর প্রান্তে। সিলেটের বাইরে থেকে বিশেষ করে সুনামগঞ্জ, মৌলভীবাজার ও হবিগঞ্জ জেলা থেকে দলীয় নেতাকর্মীরা প্রচারণা চালাচ্ছেন নৌকা ও ধানের শীষের পক্ষে।